Сегѡ̀ ра́ди и мы̀ съ вѣ́рою припа́дающе мо́лимся, и на тоя̀ пречтс̑ый ѡ́бразъ взира́юще, я́кѡ и́стинную саму́ю зри́мъ влд̑чцу на́шу приснодв҃у бцд̑у, и уми́льнѡ глаго́лемъ:воззрѝ, мт҃и бж҃ія, ѻ́комъ млс̑ти, прострѝ къ на́мъ ру́цѣ твоѝ пречтс̑ыя, я́коже на ікѡ́нѣ твое́й сіѐ зри́тся, и пода́ждь всѣ̂мъ скорбя́щымъ ра́дость, больны̂мъ ѿ всѣ́хъ неду́гѡвъ исцѣле́ніе и ѿ бѣ́дъ избавле́ніе, я́кѡ ты̀ єсѝ ско́рая предста́тельница ѡ душа́хъ на́шихъ